A Bizottság 2019/94/EK rendelete
(1994. augusztus 2.)
a kukoricakeményítő-gyártás maradékainak az Amerikai Egyesült Államokból történő behozataláról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1866/94/EK rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2], és különösen annak 9. cikke (2) bekezdésére,
mivel a GATT keretében az Európai Közösség és az Amerikai Egyesült Államok megállapodott a kukoricakeményítő-gyártás maradékainak vámtarifa szerinti meghatározásának tisztázásában; mivel ezen termékek Közösségbe irányuló behozatala a vámtarifa szerinti meghatározásnak való megfelelést igazoló laboratóriumi vizsgálat tárgyát képezi; mivel az Egyesült Államok Mezőgazdasági Minisztériumának Szövetségi Gabonaellenőrzési Szolgálata (FGIS) és az USA nedvesőrlési ipara - az USA hatóságainak rendszeres ellenőrzése mellett - igazolja, hogy e termékeknek az USA-ból a Közösségbe behozott tételei megfelelnek az elfogadott meghatározásnak;
mivel az USA-ból származó behozatal megfelelőségének ellenőrzésére szolgáló kísérő igazolások rendszerének létrehozása alapján helyénvaló a szokásos ellenőrzési intézkedések folytatólagos alkalmazása az USA-ból származó - ezekkel az igazolásokkal ellátott - behozatal, valamint a kukoricakeményítő-gyártás maradékainak minden egyéb behozatala esetében;
mivel a tagállamok az ezen igazolásokkal ellátott áruk behozatalának mennyiségéről és értékéről rendszeresen tájékoztatják a Bizottságot, ami az USA-val kötött megállapodás egyik elemét képezi, lehetővé téve a fenti megállapodás végrehajtásának hatékonyabb nyomon követését;
mivel a Gabonapiaci Irányítóbizottság az elnöke által kitűzött határidőn belül nem nyilvánított véleményt,
ELFOGADTA EZT A RENDELETET:
1. cikk
(1) A kukoricakeményítő-gyártás maradékainak az USA-ból a Közösségbe a 23031019 KN-kód alatt történő behozatalának valamennyi olyan tétele, amelyhez nem csatolták a mellékletben megállapított, az FGIS, valamint az USA nedvesőrlési ipara által kiadott igazolásokat, az e kódnak való megfelelést laboratóriumi vizsgálattal kell igazolni.
(2) Az e két igazolással rendelkező USA-ból érkező szállítmányok, valamint az egyéb harmadik országokból érkező szállítmányok a szokásos behozatalra vonatkozó ellenőrzési intézkedések alá tartoznak.
2. cikk
A tagállamok minden hónap vége előtt tájékoztatják a Bizottságot az előző hónapban a 23031019 KN-kód alatt behozott termékek mennyiségéről és értékéről, mellékelve az 1. cikk (1) bekezdésében meghatározott megfelelési igazolásokat.
3. cikk
Ez a rendelet 1994. szeptember 8-án lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1994. augusztus 2-án.